रगत तपासणी

रगत तपासणी: आधुनिक वैजकी शास्त्रांतली एक म्हत्वाची प्रक्रिया. रगत तपासणेंत १)रोगाचें निदान, २)रोगाची खरसाण, ३)वखदांचो रोगाचेर परिणाम, ४)रोग पळोवणी(Screening)मुखेलपणान करप जाता.

रगत तपासणेंत अ रगतपेशींची आनी ब रगतरसाची तपासणी जाता.

पेशीतपासणेंत मुखेलपणान ह्यो तपासण्यो जातात- १)हिमोग्लोबिनाचें प्रमाण आनी प्रकार २)पेशींची संख्या आनी ३)पेशींची घडण.

हिमोग्लोबीनाच्या प्रमाणावयल्यान पिडेस्ताक अॅनिमिया आसा वा ना हें कळटा. हिमोग्लोबिनाच्या प्रकाराचे तपासणेंत हिमोग्लोबीन घडणेच्या कांय अनुवंशीक रोगांचें निदान करपाक जाता. पेशींचे संख्येवयल्यान इंन्फेक्शनांच्या दुखण्याचें निदान, रगताच्या कॅन्सराचें निदान, ताची खरसाण आनी प्रकार कळटा.

रगतरस तपासणेंत ग्लुकोज(साखर), कोलेस्टेरोल, चरबी, लोखण, हार्मोन्स, प्रतिघटक हांची तपासणी जाता. तशेंच वैजकी कायद्याकय आदार करपाक हालीं रगत तपासणी करतात.
कोंकणी विश्वकोश खंड ४

संदर्भ

वर्ग:देवनागरी पानां